system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Simone de Beauvoir?
assistant
Simone de Beauvoir (; )a fost o eseistă, scriitoare (premiată cu Premiul Goncourt 1954), și în același timp o figură de marcă a existențialismului și a feminismului în Franța, militantă a mișcării intelectuale contestatare de după al Doilea Război Mondial.

Biografie 
Născută într-o familie burgheză și catolică, adoptă ateismul încă din adolescență, hotărându-se să-și dedice viața scrisului și studiului. Îl întâlnește pe Jean-Paul Sartre, cu care va lega pe parcursul întregii vieți o relație de iubire și prietenie devenită legendară. Începe ceea ce va numi faza "morală" a vieții sale, obiectivată mai întâi prin eseul Pyrrhus et Cinéas (1944), romanul L'Invitée și, în sfârșit, publicarea lucrării filozofice Pour une morale de l'ambiguïté, în 1947. Alături de Jean-Paul Sartre, va construi proiectul existențialist, deopotrivă etic, filozofic și literar, al intelectualului angajat. Militează public alături de acesta, criticând poziția Franței în conflictul din Algeria și manifestându-se în general împotriva colonialismului anacronic și a oricărei opresiuni colective sau individuale.

În 1949 apare faimoasa sa lucrare Le Deuxième sexe (Al doilea sex), în care e descrisă cu splendida acribie argumentativă o istorie a opresiunii feminine de-a lungul secolelor și o tipologie a caracterelor deformate astfel de o tradiție milenară. Tratatul, considerat o biblie a feminismului, pornește de la principiile existențiale asupra contingenței și libertății expuse în cartea lui Sartre, Ființa și neantul.

Respingând mitul pios și rizibil al "eternului feminin", ideea unei "naturi" feminine ca esență imuabilă și eternă, statuează celebrele cuvinte: "Femeie nu te naști, ci devii". În anii următori, după premiul Goncourt acordat pentru romanul Les Mandarins, interesul său se va îndrepta spre scrierile autobiografice, în care va descrie cu precădere anii petrecuți lângă Sartre în diversele angajări și evenimente ale epocii. Participă alături de el la multiple acțiuni publice și la redactarea revistei Les Temps modernes, îngrijindu-se în același timp și de buna editare a manuscriselor sartriene. Moare, zi după zi, la șase ani după moartea lui, lăsând în urmă o remarcabilă operă literară, eseistică și memorialistică. În La Cérémonie des adieux va înregistra aceste ultime cuvinte ale lui Sartre: "Moartea nu ne va reuni. Așa stau lucrurile. Cu toate astea, e splendid în sine că am reușit să ne trăim viețile în armonie pentru atâta vreme." Trupul său va fi îngropat în cimitirul Montparnasse, alături de cel al lui Sartre.

Opera

Romane 

 L'Invitée, 1943
 Le sang des autres, 1945
 Tous les hommes sont mortels, 1946
 Les Mandarins, 1954, premiul Goncourt
 Les belles images, 1966
 La femme rompue, 1968
 Quand prime le spirituel, 1979

Eseuri 

 Pyrrhus et Cinéas, 1944
 L'Existentialisme et la Sagesse des nations, 1945
 Pour une morale de l'ambiguïté, 1947
 Le Deuxième sexe, 1949
 Privilèges, 1955
 La Longue Marche, 1957
 La Vieillesse, 1970
 Faut-il brûler Sade?, 1972

Memorii, corespondență 

 L'Amérique au jour le jour, 1948
 Mémoires d'une jeune fille rangée, 1958
 La Force de l'âge, 1960
 La Force des choses, 1963
 Une Mort très douce, 1964
 Tout compte fait, 1972
 La Cérémonie des adieux, 1981
 Journal de guerre, 1990 
 Lettres à Sartre, 1990 
 Lettres à Nelson Algren, 1997
 Correspondance croisée. 1937-1940, 2004
 Cahiers de jeunesse, 2008

Volume traduse în limba română 
 Femeia pierdută, traducere Cornelia Sebe, Editura Opan H, 1993 
 Invitata, traducere Maria Ivănescu, Editura Opan H, 1994 
 Puterea vîrstei, Editura Amarcord, Timișoara, 1998 
 Al doilea sex, Editura Univers, 1998 
Al doilea sex, traducere Diana Crupeschi, Editura Univers, 2004
 Imagini frumoase, traducere Ileana Vulpescu, Editura Paralela 45, 2005 
 Toți oamenii sunt muritori, traducere Florica-Eugenia Condurachi,  Editura Univers, 2008 
 Sîngele celorlalți, traducere Ileana Vulpescu, Editura Paralela 45, 2008 
 Femeia sfâșiată, traducere Livia Iacob, Editura Univers, 2009 
 Memoriile unei fete cuminți, traducere Ioana Ilie, Editura Humanitas,2011 
 Criză la Moscova, traducere Viorel Vișan, Pandora Publishing, 2014
 Femeia sfâșiată, traducere Anca Milu-Vaidesegan, Editura Humanitas, 2014

Note

Legături externe 

 video: documentar Simone de Beauvoir, 2008 (42 mn), subtitrare în română
 video: Simone de Beauvoir, 09.01.2008, centenarul nașterii, reportaj (subtitrare în română)
 video: interviu din 13.02.1970 despre volumul "La Vieillesse" (subtitrare în română)
 40 de minute de interviu filmat, noiembrie 1959, cenzurat la timpul său 
 Societatea Simone de Beauvoir  (în engleză sau franceză) 
 Sit cu informații despre Simone de Beauvoir 
 Simone de Beauvoir și fenomenolgia existențială: o biografie  

Nașteri în 1908
Nașteri pe 9 ianuarie
Decese în 1986
Decese pe 14 aprilie
Absolvenți ai Universității din Paris
Bisexuali
Decese cauzate de pneumonie
Eseiști francezi
Existențialiști
Filozofi-femei
Feministe franceze
Filozofi atei
Filozofi continentali
Filozofi LGBT
Filozofi francezi
Înmormântări în cimitirul Montparnasse
Laureați ai Premiului Ierusalim
Laureații Premiului Goncourt
Persoane LGBT din Franța
Personalități care au refuzat Légion d'honneur
Scriitoare din secolul al XX-lea
Scriitoare franceze
Scriitori francezi din secolul al XX-lea
Scriitori LGBT